Jász – Nagykun – Szolnok Megyei

Közgyűlés Elnöke

és

Jász – Nagykun – Szolnok Megyei Főépírész

részére Melléklet: ÖH-1 tervlap

5001 Szolnok

Kossuth Lajos út 2.

Tisztelt Elnök Úr és Főépítész Úr!

Jászivány község készülő településrendezési tervének államigazgatási egyeztetése során a MÖH /194-2/2020 véleményben a benyújtott dokumentáció nem felelt meg a Megyei Területrendezési tervnek.

A benyújtott településszerkezeti tervben lehatárolásra került a Jász – Nagykun – Szolnok Megyei Területrendezési Tervről szóló 3/2020. (V.13.) számú Közgyűlési rendelet (továbbiakban: MTrT) 3.1. sz. melléklete szerinti ökológiai hálózat magterülete. Az ökológiai hálózat magterületében új beépítésre szánt terület nem jelölhető ki.

Jászivány jelenleg hatályos településrendezési terve a külterületi majorokat, állattartó telepeket a készítésekor hatályos jogszabályi környezet miatt általános mezőgazdasági területbe sorolta, azonban piktogrammal jelölve ezen területeket, hogy jellegében mások, mint a mezőgazdasági terület.

Ezen területek kivett területek, több évtizede meglévő mezőgazdasághoz kapcsolódó géptároló, terménytároló és állattartó épületekkel. Ezen területeket a hatályos jogszabályii környezetnek megfelelően az új településrendezési eszközök különleges, beépítésre szánt mezőgazdasági üzemi területként jelölik. A területek így az új tervben, a jogszabályi harmonizáció miatt új, beépítésre szánt területként jelennek meg.

Ez ügyben is egyeztető tárgyalás került összehívásra Jászivány Polgármesteri Hivatalában, azonban a Megyei Főépítész ezen nem tudott részt venni. telefonon történt egyeztetés alapján a Megyei Közgyűlés úgy tud hozzájárulni a megyei tervhez való megfelleléshez, ha az illetékes államigazgatási szervek (nemzeti park igazgatóságok) az ökológiai hálózat kijelöléséhez, mely a mellékelt tervlapon szerepel hozzájárulnak.

Ezen hozzájárulás többszöri egyeztetést követően megküldésre került, melyet az ügyben keletkezett terviratokkal együtt csatolok.

A Bükki Nemzeti Park Igazgatóság a működési területén érintett majorok puffer területbe történő átsorolásához, míg a Hortobágyi Nemzeti Park Igazgatósága a majorok területének kivételéhez járult hozzá. A Bükki Nemzeti Park által leírt szabályozást érintő előírás a helyi építési szabályzatban beépítésre kerül.

Ezen pontosított lehatárolások a mellékelt övezeti tervlapon szerepelnek.

Mellékeljük továbbá a településszerkezeti terv 5. mellékletét javítottan, mely a területrendezési tervekhez való igazodást mutatja be.

**Tisztelettel kérjük, hogy a pontosított lehatárolás alapján, mely szerint az új beépítésre szánt területek a magterületből kivételre kerültek, a Megyei Területrendezési tervvel való egyezőségre vonatkozó hozzájárulásukat, nyilatkozatukat megadni szíveskedjenek.** A mellékelt ÖH – 1 jelű tervlap az alátámasztó munkarészekben dokumentálásra kerül, ennek térségi övezetei a vonatkozó szerkezeti és szabályozási terven feltüntetésre kerülnek.

Tájékoztatjuk Önöket, hogy a beérkezett vélemények, az egyeztető tárgyalás eredménye, az ökológiai hálózat területének módosítása miatt átdolgozott teljes dokumentációja az Önök véleményével és annak figyelembevételével együtt a jogszabályban leírtak szerint az Állami Főépítésznek kerül majd benyújtásra záró szakmai véleményezésre.

Tisztelettel:

polgármestert